tomron87/hebrew-wikipedia-sentences-corpus huggingface dataset:
מפרק 14 עונה 2 ראש העיר של גרוויטי פולס.
סוזן "עין עצלה" וונטוורת' (עונות 1–2) - בעלים של מסעדה צנועה בגרוויטי פולס.
במהלך הסדרה סטאן מתאהב בה.
עינה השמאלית לא מתפקדת בגלל מכונה שפורד המציא וסטאן הציג בבית התעלומות (בקתת המסתורין).
דן קורדרוי "דן הגבר" (עונה 1) - בריון שרירי ואביה של וונדי.
חוטב עצים עצבני המסתובב עם גרזן ביד.
מלודי (עונה 2) - יחסים משתנים עם סוס, שהתחילו בדייט אחיו הייתה לבת זוגו.
במהלך הסדרה עזבה אותו לפורטלנד, וחזרה בפרק הסיום לנהל יחד עם סוס את "בקתת המסתורין".
ספרוט (עונה 1) - אדם מבוגר ומוזר המנהל חווה בכניסה לגרוויטי פולס.
איוון "איוון האיום" וקסלר (עונה 2) - מנהל אגודת העין העיוורת.
על ראשו יש איורים מפורטים של חלקי המוח ומה תפקידם.
לאחר שדיפר מחק את זיכרונו, מייבל שינתה את שמו לטוט-טוט מקנאמבל סנאזל וסיפרה לו שהוא נגן קאנטרי נודד.
הסדרה זכתה לביקורות חיוביות רבות.
מבקר הטלוויזיה של מגזין וראייטי, בריאן לורי, אמר על הסדרה:
מבקר הטלוויזיה של היומון לוס אנג'לס טיימס, רוברט לויד, ביקר את הסדרה כבינונית.
מבקר הטלוויזיה של "ניו יורק דיילי ניוז", דוד הינקלי, ערך סקירה על הסדרה ועל חלק מדמויותיה ונתן לסדרה שבחים רבים.
מאט בלום, מבקר הטלוויזיה של מגזין "Wired", השווה את הסדרה ל"פיניאס ופרב" ול"רגולר שואו" וציין כי היא נמצאת מעליהם ברמת ההומור שלה וכתב "חכם, מוזר ונוגע בלב איפה שהוא".
ערוץ דיסני / דיסני XD
באוסטרליה הסדרה משודרת בערוץ 7Two.
באירלנד הסדרה משודרת גם ב-RTÉ Two.
בצ'ילה הסדרה משודרת בערוץ 13. בניו זילנד הסדרה משודרת גם ב-TV2. בבריטניה גם ב-CITV.
גרוויטי פולס נחשבה כתוכנית בעלת השפעה רבה עבור תוכניות אנימציה רבות שבאו בעקבותיה, כולל סטיבן יוניברס, סטאר נגד כוחות הרשע, בית הינשוף, אמפיביה וריק ומורטי.
דוגמאות אחרות להשפעת התוכנית כוללות יצוג דמויות להט"ב בבית הינשוף, והמשכיות בעלילה בניגוד לסיפורים בודדים של פרק בודד שהיו נהוגות בסדרות מצוירות קודם לכן.
התוכנית שומרת על קהל מעריצים נאמן שנים לאחר תום הסדרה.
יוצר התוכנית החביא מגוון של קודים, קריפטוגרמות, הודעות לאחור ורמזים סודיים אחרים שהמעריצים יוכלו למצוא בכל פרק, מה שתרם לעלילה ולמסתוריות.
חלק מהמבקרים השוו את גרוויטי פולס לתוכניות מסתורין למבוגרים כמו טווין פיקס, אבודים ותיקים באפילה.
בזמן ששודרה, התוכנית הייתה הסדרה בעלת הדירוג הגבוה ביותר של דיסני XD, עם ממוצע של 1.8 מיליון צופים לפרק.
בקיץ 2016, היוצר של גרוויטי פולס, אלכס הירש, ערך חפש את המטמון בינלאומי המכונה "ציד צופן".
מטרתו הייתה למצוא את הפסל האמיתי של ביל צ'יפר, שהופיע בקצרה בסיום הסדרה.
הפעילות התקיימה בין 20 ביולי ל-3 באוגוסט 2016, וכללה שליפה ופענוח של חידות וקודים שהוסתרו במקומות שונים ברחבי העולם.
רמז אחד היה כרוך בפאזל של 2,000 חלקים שלקח כמה ימים להשלים.
ב-3 באוגוסט 2016, נמצא הפסל ביער ברידספורט, אורגון.
בעוד הראשונים לפסל קיבלו פרסים שונים, הירש הבהיר שהמסע עצמו הוא האוצר האמיתי.
ב-3 באוגוסט 2016 הפסל הוסר על ידי הרשויות עקב סכסוך רכוש והוחזק זמנית במשטרת רידספורט בעוד הירש דואג להעבירו למקום אחר.
עד 5 באוגוסט, הפסל הגיע באופן זמני לפארק ביסנטיאל בריידספורט, לפני שהועבר לצמיתות ל-Confusion hill בפירסי, קליפורניה.
ב-8 באוגוסט 2020, ערוץ דיסני שידר פרק בהשראת גרוויטי פולס של התוכנית אמפיביה שכותרתו "מוזיאון השעווה".
הפרק היה מחווה לגרוויטי פולס וכלל את אלכס הירש בתפקיד קולי.
ב-11 בספטמבר 2020, שוחרר סרטון קצר בערוץ היוטיוב של ערוץ דיסני בשם "Gravity Falls x Line Rider".
הסרטון בוסס על משחק האינטרנט Line Rider.
זהו הראשון בסדרה חדשה של סרטונים קצרים עבור דיסני.
דיסני שיתפה פעולה עם אמני Line Rider מארק רובינס, בן הארווי ודייוויד לו עבור הסדרה.
ב-25 בספטמבר 2020 שוחרר סרטון נוסף של גרוויטי פולס בערוץ היוטיוב של ערוץ דיסני בשם "Call Me Maybe Parody".
בסרטון מייבל שרה את "Call Me Mabel", פרודיה על "Call Me Maybe" של קארלי ריי ג'פסן.
הסרטון יצא כחלק מסדרה בשם "קריוקי שבור" בה דמויות שונות של דיסני שרות פארודיות על שירי פופ.
ב-3 באוקטובר 2021, תוכנית הטלוויזיה "משפחת סימפסון" שדרה את הפרק "בארט בכלא!" שהציג קמיע קצר של ביל צ'יפר כאחד מגלגוליו הרבים של לוקי, שמדובב על ידי אלכס הירש בתפקיד אורח.
כמה אמני סטוריבורד לשעבר וחברי צוות הפקה שעבדו על גרוויטי פולס המשיכו ליצור סדרות וסרטים משלהם:
מאט בריאלי שיצר את אמפיביה.
דנה טרס - אמנית סטוריבורד לשעבר שביימה את העונה הראשונה של סיפורים של ברוזים ויצרה את בית הינשוף.
כריס יוטון - אמן סטוריבורד לשעבר.
שיצר את הגרינים בעיר הגדולה עם אחיו שיין הוטון.
מייק ריאנדה -במאי קריאייטיב לשעבר, וכותב.
עשה את הסרט משפחת מיטשל ומלחמתה במכונות.
שיון טאקוצ'י - סופר לשעבר שיצר את המושכים בחוטים
מסתורי גרוויטי פולס היא סדרה בת בעלת שישה פרקים כשכל אחד בין 6–7 דקות בערוץ דיסני XD.
בסדרת הבת הזו מתגלים סודות הסדרה, כמו כן אלכס הירש הוציא פרק מיוחד ובו הוא חושף רעיונות וסודות, שאת חלקם היה ניתן רק לנחש לולא פרק זה.
הסדרה דובבה לעברית וקוריינה על ידי ערן מור וזמינה לצפייה בערוץ הרשמי של דיסני ישראל.
עונה מספר פרקים תקופת שידור מקורית תקופת שידור בישראלשידור ראשוןשידור אחרוןשידור ראשוןשידור אחרון12015 ביוני 20122 באוגוסט 201311 בנובמבר 201214 במרץ 20142211 באוגוסט 201415 בפברואר 20167 בדצמבר 201431 באוגוסט 2016
מספר הפרק(בסדרה) מספר הפרק(בעונה) שם הפרק בעברית שם הפרק באנגלית תאריך שידור מקורי11תיירים לכודיםTourist Trapped15 ביוני 201222אגדת הגובלוונקרThe Legend of the Gobblewonker29 ביוני 201233ציידי ראשיםHeadhunters30 ביוני 201244היד שמנענעת את מייבלThe Hand That Rocks the Mabel6 ביולי 201255אי הנעימותThe Inconveniencing13 ביולי 201266דיפר נגד הגבריותDipper vs.
the Future12 באוקטובר 20153818מוזרמגדון - חלק 1Weirdmageddon Part 126 באוקטובר 20153919מוזרמגדון 2: הבריחה מהמציאותWeirdmageddon 2: Escape from Reality23 בנובמבר 20154020מוזרמגדון 3: חלק א' - לכבוש בחזרה את פולסWeirdmageddon 3: Take Back The Falls15 בפברואר 20164121מוזרמגדון 3: חלק ב' -איפשהו ביער
המדריך של דיפר לבלתי מוסבר
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 11Stan's Tattooהקעקוע של סטאן14 באוקטובר 201322Candy Monsterמפלצת הממתקים33The Mailboxתיבת הדואר15 באוקטובר 201344Leftyשמאלי16 באוקטובר 201355The Toothהשן17 באוקטובר 201366The Hide-Behindהמתחבא מאחור18 באוקטובר 2013
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 71Mabel's Guide to Datingמדריך מייבל לדייטים3 בפברואר 201482Mabel's Guide to Stickersמדריך מייבל למדבקות4 בפברואר 201493Mabel's Guide to Fashionמדריך מייבל לאופנה5 בפברואר 2014104Mabel's Guide to Colorמדריך מייבל לצבעים6 בפברואר 2014115Mabel's Guide to Artמדריך מייבל לאומנות7 בפברואר 2014
מתקנים את זה עם סוס
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 121Golf Cartעגלת גולף21 באפריל 2014132Cuckoo Clockשעון קוקייה22 באפריל 2014
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 141TV Shorts 1קצרים בטלוויזיה 123 באפריל 2014152TV Shorts 2קצרים בטלוויזיה 224 באפריל 2014
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 161Petting Zooפינת החי2 ביוני 2014172Heist Movieהולכים לסרט
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 181Cease and Desistלהפסיק ולהימנע7 בנובמבר 2014192Dipper Tickleדיפר דיגדוגים9 בנובמבר 2014203Pine-scentedבניחוח פיינס16 בנובמבר 2014214Revengeנקמה26 בנובמבר 2014225Devotedנאמנות2 בדצמבר 2014
פינת הקונספירציות של מקגאקט הזקן
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 2316-186-1819 באפריל 2015242Cryptogramsצפנים253Eyesעיניים264Government Agencyסוכנות ממשלתית275The Ice Manאיש הקרח286Laptop Codeצופן המחשב297Medalionsמדליונים308Relation Shippingשיט זוגי319Stan's Brotherהאח של סטאן3210Trianglesמשולשים
ראיונות עם דוד סטאן ובקתת המסתורין
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 331Jacob Bertrandג'ייקוב ברטרנד28 ביוני 2015342Spencer Boldmanספנסר בולדמן6 ביולי 2015353Mekai Curtisמיקאי קרטיס364Tyrel Jackson Williamsטיירל ג'קסון וויליאמס375Billy Ungerבילי אונגר386Cade Suttonקייד סאטון397Jake Shortג'ייק שורט408Cameron Boyceקמרון בויס419Joey Braggג'ואי בראג4210Bradley Steven Perryברדלי סטיבן פרי9 ביולי 20154311Kelli Berglundקלי ברגלנד4412Tenzing Trainorטנזינג טריינור11 ביולי 20154513Zendayaזנדאיה12 ביולי 2015
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 461Ready for Anythingלהיות מוכנים לכל דבר21 באוקטובר 2015472Hillbilly Shelterמקלט הישרדות23 באוקטובר 2015483Hunkered Downלהתחבא494Food Stockpileאחסון מזון24 באוקטובר 2015505?How'd It Happenאיך זה קרה בכלל?9 בנובמבר 2015516Checkmateשחמט13 בנובמבר 2015527Governor of Americaהמושל של אמריקה16 בנובמבר 2015538Remembranceזיכרון
בקתת המסתורין: קניות בבית עם מר מסתורין
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 541Jar of Eyesצנצנת עיניים16 בנובמבר 2015552Aztec Calendarלוח השנה האצטקי17 בנובמבר 2015563Fezפז18 בנובמבר 2015574Deer Teethשיניים של אייל19 בנובמבר 2015585Mystery Boxהקופסה המסתורית20 בנובמבר 2015596UFO on a Stringחוצן על חוט21 בנובמבר 2015607Nacho Necklaceצמיד של נאצ'ו22 בנובמבר 2015618Diving Helmetקסדת צלילה629Outtakesקטעים שנקטעו
הפנטזיה של סוס על סטאן
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 631Soos' Stan Fiction #1הפנטזיה הראשונה17 בפברואר 2017642Soos' Stan Fiction #2הפנטזיה השנייה653Soos' Stan Fiction #3הפנזטיה השלישית
הסדרה זכתה בשני פרסי אמי, באותן קטגוריות - הישגים יוצאים מן הכלל לאנימציה, בשנים 2014, ו-2015.
מועדון כדורגל גרודיג הוא מועדון כדורגל אוסטרי, מהעיר גרודיג שבאוסטריה.
המועדון משחק נכון לעונת 2025/2024 בליגה האוסטרית האזורית.
המועדון נוסד בשנת 1948 ושיחק בליגה הרביעית של אוסטריה עד עונת 2005/2006 שבסופה עלה מהליגה הרביעית לליגה השלישית.
בעונת 2007/2008 הגיע לשמינית גמר הגביע האוסטרי והפסיד לקבוצת פ.צ.
בעונת 2008/2009 הפסיד בסיבוב השני של הגביע לקבוצת אדמירה ואקר.
בסוף העונה הגיע למקום 10 מתוך 12 בליגה השנייה וירד לליגה השלישית.
בעונת 2009/2010 הגיע לשלב 32 האחרונות בגביע והפסיד לקבוצת רד בול זלצבורג.
בסוף העונה חזר לליגה השנייה.
המועדון שיחק במשך 3 עונות בליגה השנייה מעונת 2010/2011 ועד עונת 2012/2013. בעונת 2010/2011 הגיע לשמינית גמר הגביע והפסיד לקבוצת אוסטריה לוסטנאו.
בעונת 2011/2012 הגיע לרבע גמר הגביע האוסטרי והפסיד לקבוצת ריד.
בעונת 2012/2013 הגיע לשלב 32 האחרונות בגביע והפסיד לקבוצת ל.א.ס.ק.
בסוף העונה הגיע למקום הראשון בליגה השנייה ועלה בפעם הראשונה לליגת העל האוסטרית.
בעונת 2013/2014 הקבוצה הפסידה בסיבוב הראשון של הגביע לקבוצת ס.וו.
בסוף העונה סיימה את הליגה במקום השלישי והעפילה בפעם הראשונה למפעלים האירופים במסגרת הליגה האירופית בעונת 2014/2015. בסיבוב המוקדמות השני ניצחה את קבוצת צ'וקריצ'קי מסרביה.
בסיבוב המוקדמות השלישי הפסידה לקבוצת זימברו קישינב והודחה מהטורניר.
בסוף עונת 2015/2016 ירדה לליגת המשנה האוסטרית, אך בגלל קשיים כספיים ירדה לליגה השלישית, הליגה האוסטרית האזורית.
גרוט הוא דמות בדיונית של גיבור-על חייזרי המופיע בחוברות הקומיקס שומרי הגלקסיה ביקום מארוול קומיקס.
הדמות הופיעה לראשונה בחוברת Tales to Astonish #13 מנובמבר 1960, ונוצרה על ידי הכותב סטן לי והמאיירים ג'ק קירבי ודיק איירס.
בחלוף השנים, הופיעו ביקום שתי דמויות שנשאו את השם "גרוט".
שתיהן, פרטים מגזע ה"פלורה קולוסוס", תוארו כחייזרים מפלצתיים דמויי עץ.
הראשון והמקורי, שהופיע בשנות ה-60 כנבל-על ונודע גם בשם "המפלצת מכוכב אקס", נשלח לכדור הארץ במטרה ללכוד בני אדם עבור ניסויים, אך הובס ובשלב מסוים שב למוטב והצטרף אל קומנדו המייללים.
השני והמודרני, שהופיע באמצע העשור הראשון של המאה ה-21 כגיבור-על, הוא חברו הטוב ביותר של רוקט ראקון וחבר בצוות שומרי הגלקסיה.
את דמותו של גרוט המודרני ביקום הקולנועי של מארוול, ובפרט בסרטי הלייב אקשן "שומרי הגלקסיה", "שומרי הגלקסיה: חלק 2", "הנוקמים: מלחמת האינסוף" "הנוקמים: סוף המשחק", ושומרי הגלקסיה: חלק 3 גילם באמצעות לכידת תנועה השחקן וין דיזל.
דמותו של גרוט נוצרה על ידי הכותב סטן לי והמאיירים ג'ק קירבי ודיק איירס, והיא הופיעה לראשונה בחוברת ה-13 של סדרת האנתולוגיה Tales to Astonish, שיצאה לשווקים בנובמבר 1960. משמעות השם "גרוט" בשפה ההולנדית היא "ענק", כהתייחסות אל גודל הדמות ויכולתה לצמוח לממדים אסטרונומיים.
בהופעתו הראשונה גרוט תואר כמפלצת דמוית עץ ענקית, וכמעט ולא נחשף דבר אודות מקורותיו.
הוא היה על תקן הנבל התורן בהופעה זו, ונהרג כבר בסוף החוברת.
ב-2007, הכותב קית' גיפן והמאייר טימותי גרין השני הציגו גרסה חדשה לדמותו של גרוט כחלק מאירועי "השמדה: כיבוש".
בתום קרוסאובר זה, גרוט הצטרף אל הצוות החדש של שומרי הגלקסיה בהנהגתו של סטאר לורד.
הוא הופיע בכרך השני של "Guardians of the Galaxy", ולקח עם הקבוצה חלק באירועי "מלחמת המלכים", "ממלכת המלכים" ו"הציווי של תאנוס".
כמו כן הופיע גרוט יחד עם רוקט ראקון בחוברת "המשמידים", ועם שאר הקבוצה ב-"Avengers Assemble".
לאחר המיתוג מחדש "מארוול עכשיו!", גרוט הופיע כחלק מהקבוצה החדשה של השומרים בכרך השלישי של הסדרה.
הוא לקח עם הקבוצה חלק באירועי "המערבולת השחורה", והתארח באופן קבוע בסדרת הסולו של רוקט ראקון.
ב-2015, כהמשך להצלחתן של הדמויות בעקבות הסרט "שומרי הגלקסיה", גרוט זכה למיני-סדרה משלו בכתיבתו של ג'ף לובנס ובאיורו של בריאן קסינגר.
מיני-סדרה זו נמשכה לאורך שש חוברות, בין אוגוסט 2015 לינואר 2016. מאוחר יותר, במהלך 2017, הוא כיכב במיני-סדרה נוספת, "I Am Groot", שנמשכה לאורך חמש חוברות בין יולי לנובמבר.
לאחר אירועי "מלחמות סודיות", בהם גרוע הופיע בקמע, מארוול קומיקס ביצעה אתחול נוסף לכותריה, "מארוול החדשה והשונה".
גרוט הופיע בכרך הרביעי של "Guardians of the Galaxy", ובסדרה משותפת לו ולרוקט ראקון.
כמו כן, הוא לקח חלק יחד עם הקבוצה באירועי "אימפריה סודית".
הוא הופיע בחידוש הכרך הראשון של "Guardians of the Galaxy" כחלק מאתחול הכותרים "מורשת מארוול", ולאחר מכן גם בכרך החמישי של הסדרה כחלק מאתחול הכותרים "התחלה חדשה".
בעומק החלל שוכן כוכב הלכת "כוכב אקס", בירת עולמות הענפים.
בכוכב זה חי גזע ה"פלורה קולוסוס", חוצנים מפלצתיים דמויי עץ.
הביומה של הכוכב מנוהלת בידי "יונקי תחזוקה", יצורים זעירים הדומים במבנה גופם לסנאים.
אוכלוסיית העצים והשתילים מונהגת באוליגרכיה על ידי "האדונים", קבוצה מצומצמת של זקני השבט.
האדונים מעבירים לצעירים את ידעם הפוטוני באמצעות קליטת פוטוסינתזה, וזו נחשבת לשיטת חינוך מתקדמת ביותר ההופכת את הפלורה קולוסוס לגאונים.
יונקי התחזוקה מהווים מיעוט זעיר בכוכב, והם זוכים לבוז מהפלורה קולוסוס שמשתמשים בהם כעבדים ומשליטים עליהם אימה.
כמו כל איברי גופם, גם הגרון ותיבת הקול של הפלורה קולוסוס קשיחים ובלתי גמישים.
לכן, קולם "מתורגם" לאחרים, שלא מסוגלים לשים לב לדקויות העדינות בדיבורם, כחזרה על המשפט "אני גרוט".
עם זאת, הם בסך הכל מנסים לקיים עם סביבתם תקשורת אינטליגנטית, ולעיתים המשמעות של "אני גרוט" יכולה להיות שוות ערך למילים ומשפטים רבים.
עם זאת, אלו שמקיימים עימם אינטראקציה באופן שוטף מסוגלים להבין בסופו של דבר את שפתם, כמו רוקט ראקון.
מתוך רצון להרחיב את ידעם על כלל החיים ביקום, הפלורה קולוסוס שלחו כמה פרטים לכוכבי לכת אחרים במטרה לאסוף מידע על התושבים המקומיים ולחקור את טבעם.
גרוט נשלח לכדור הארץ במטרה לחטוף בני אדם ולהביאם לכוכב אקס כדי שמדענים יוכלו לבצע בהם ניסויים.
הוא נחת ביער הסמוך לעיירה קטנה בארצות הברית, והודיע לקהילה המקומית על נוכחתו באיום כי הוא ייקח את מקום מושבם לעולמו.
התנגדותם של בני האדם סוכלה לאחר שכלי הנשק שלהם לא הצליחו לפגוע בגרוט, בעוד הוא ניצל את יכולתו לשלוט בעצים וצמחים כדי להפוך את היער למעין צבא מאולתר.
גרוט תכנן להשתמש בצמחייה הילידית של כדור הארץ כדי ליצור רשת שורשים שתאפשר לו להרים את העיירה כולה לחלל, אך הוא נעצר על ידי מדען שהשתמש בטרמיטים על מנת להרוג אותו.
שנים אחר כך, גרוט נברא מחדש כאשר הטיטאן קסנו יצר שכפולים של מפלצות במטרה להילחם בענק הירוק.
עם זאת, הענק הביס את המפלצות והרס אותן.
מאוחר יותר, נגלה כי גרוט שרד את הקרב ונשבה בגן החיות של האספן.
הוא שוחרר על ידי איש החפרפרת, ויצא למסע של הרס ברחובות העיר ניו יורק עד שנעצר והושלך אל האזור השלילי.
יחידת הבלימה העל-טבעית של סוכנות הביון "S.H.I.E.L.D." לכדה אותו, וחברי היחידה ניסו לשכנע אותו להצטרף אליהם.
לאחר שמרלין תקף את היחידה, גרוט החליט לשוב למוטב ולהילחם יחד איתם.
לאחר פירוק היחידה, גרוט עבר להתגורר בשלווה באי המפלצות.
אידאולוגיית הפציפיזם של גרוט העמידה את יחסיו עם שאר השתילים על מוקש, והעדפתו ליונקי התחזוקה עוררה כלפיו אנטגוניזם.
לאחר שהוא שחרר והבריח ילדה שנחטפה, מתוך התנגדות לביצוע ניסויים ופלישה לכוכבי לכת אחרים, הוא נדון לגלות וגורש מביתו.
ללא מקום ללכת אליו, הוא בחר לצאת למסע לחקר גלקסיות שונות.
לאחר כמה עשרות שנים, הוא מצא עצמו נלכד בשבי גזע הקרי.
הוא פגש במאסר ברוקט ראקון, שהיה היחיד בעל היכולת להבין את שפתו, והשניים התיידדו והפכו לחברים.
הם הצטרפו אל צוות הקומנדו של סטאר לורד, ובמהלך מנוסת הצוות ממתקן הכליאה גרוט הקריב את חייו למען האחרים ונהרג.
עם זאת, רוקט הצליח למצוא שריד של ענף מגופו, ובאמצעותו גרוט צמח מחדש.
הצוות הצליח לברוח, ויצא לעבוד יחד במשימות שונות ברחבי החלל.
במהלך הפלישה של גזע הפלנקס, גרוט הצטרף אל הגיבורים השונים בהגנה על היקום.
במהלך הלחימה, גרוט הקריב את חייו עבור האחרים פעם נוספת, זאת כשהוא מהצית את עצמו בשביל להשמיד את מגדל בבל.
עם זאת, הוא התגלה כבעל חיי נצח כאשר הוא הצליח לצמוח מחדש משאריות גופו ושב לחיים.
בתום האירועים, סטאר לורד החליט להקים קבוצה שתעמוד בפני איומים גלקטיים ותמנע מאסונות נוספים להתרחש - "שומרי הגלקסיה".
גרוט הצטרף אל זו (וכינה אותה "גרוט והענפים"), בזמן שהוא המשיך לצמוח ולהשתקם תחת טיפולה של מנטיס.
במהלך אחד ממסעותיו המשותפים עם רוקט, גרוט נקלע למארב של זקן היקום "הגנן".
בתום קרב קשה, גופו של גרוט נהרס לחלוטין על ידי הגנן.
רוקט הצליח לשמר רסיס זעיר מגרוט, והוא שתל אותו בעציץ.
גרוט החל לצמוח מחדש, אך הוא "נתקע" בשלב הינקות בהתפתחותו.
גם הגנן הצליח לשמר כמה שרידים מגופו של גרוט, והוא נטע אותם בגינה משלו.
הוא השתמש בכוחותיו על מנת לזרז את צמיחתם של הזרעים, ובכך יצר צבא אימתני של פלורה קולוסוס.
יחד עם צבא זה, הגנן תקף את הכוכב תלפרינה בשיגעון.
השומרים הגיעו לשדה הקרב על מנת להתעמת איתו, וגרוט הצליח לנקות את הרעלים בגופו של הגנן ולרפא את מצבו הנפשי.
בתמורה, הגנן השיב את גרוט לגודלו הרגיל וגם העניק לו את היכולת לדבר באופן שוטף וברור (אם כי בגוף שלישי).
כחלק מהיקום הקולנועי של מארוול, דמותו של גרוט הופיעה בסרט "שומרי הגלקסיה" מ-2014. את גרוט גילם השחקן וין דיזל, באמצעות לכידת תנועה ודיבוב.
גרוט הוא שותפו לפשע של הדביבון רוקט ראקון, והם מטיילים ברחבי הגלקסיה בחיפוש אחר כסף ושלל.
על כוכב הלכת זאנדאר, השניים פוגשים בפורע החוק סטאר לורד ומנסים ללכוד אותו על מנת להרוויח את הפרס שמוצע על ראשו.
לאחר קרב קצר, בו מעורבת גם המתנקשת גאמורה, הארבעה נעצרים על ידי חיל נובה ומושלכים למאסר.
במתקן הכליאה, הם פוגשים בלוחם דראקס.
החמישייה משתפת פעולה ובורחת מהכלא, וכורתת ברית עם פיראט החלל יונדו וקבוצת "הבוזזים" שלו במטרה להילחם באדמירל רונאן ולמנוע ממנו להשמיד את הגלקסיה באמצעות אחת מאבני האינסוף.
בשיא הלחימה בין "שומרי הגלקסיה" (החמישייה) והבוזזים לכוחותיו של רונאן, גרוט עוטף את חבריו בשכבת עץ עבה על מנת לשמור עליהם מפני הפיצוץ בהתרסקות החללית של רונאן.
הוא למעשה מקריב את חייו, כשפעולה זו מביאה למותו.
בסיום הסרט, לאחר שהארבעה הנותרים מביסים את רונאן ומצילים את הגלקסיה - רוקט מצליח לשמר את אחד הענפים מגופו של גרוט בעציץ, והוא מתחיל לגדול בו מחדש.
בסרט ההמשך "שומרי הגלקסיה: חלק 2", שיצא לאקרנים ב-2017, דמותו של גרוט נעשתה בהנפשה ממוחשבת, כשדיזל שב לדבב אותה.
לאחר שמעשה הבסתו של רונאן והצלת הגלקסיה מכיליון מתפרסם, חמישיית גיבורי-העל זוכה לשם בין-גלקטי והופכת לסנסציה.
גרוט, שגופו גדל מחדש, נמצא בשלב הינקות של התפתחותו, ובהתאם לכך גם התנהגותו ילדותית ולא אחראית (על אף שכל זיכרונותיו הקודמים עוד קיימים).
לאחר שהקיסרית איישה שולחת את צבאה אחר השומרים, הקבוצה מתפצלת - בעוד סטאר לורד, גאמורה ודראקס מתרסקים על הכוכב של אגו, גרוט נאסר יחד עם יונדו ורוקט בידי הבוזזים.
בעל כורחו, גרוט הופך לקמע של הבוזזים ונאלץ לסבול מהתעללות.
בעזרתו של החייל הנאמן קרגלין, השלישייה בורחת מן השבי ומחסלת את כל הבוזזים.
לאחר מכן, הם מתאחדים עם חבריהם על הכוכב של אגו ומסייעים בלחימה בו.
בזכות גודלו הזעיר, גרוט מצליח לזחול אל תוך מוחו של אגו ולהטמין בו פצצה קטלנית.
אגו נהרג מעוצמת הפיצוץ, וכוכבי לכת שונים ניצלים מהארצה.
בסצנה שאחרי הכתוביות, התפתחותו של גרוט נמשכת והוא מגיע לשלב ההתבגרות.
בסרט האנסמבל "הנוקמים: מלחמת האינסוף", שיצא לאקרנים ב-2018, גרוט הופיע לצד שאר השומרים.
בעוד דיזל שב לדבב את הדמות, טרי נוטרי גילם אותה באמצעות לכידת תנועה.
בחיפושיו אחר אבני האינסוף, הטיטאן תאנוס וילדיו משמידים את החללית של פליטי חורבן אסגארד ורוצחים באכזריות את הניצולים.
קברניט החללית מספיק לשלוח בגלי רדיו קריאת מצוקה, ואל זו נענים השומרים.
עם זאת, הם מגיעים רק לאחר תום ההתקפה.
הם נתקלים באל תור, ומסכימים לסייע לו בנקמה בתאנוס.
גרוט, שכחלק מהתבגרותו מציג גישה מרדנית ומתריסה ושקוע בעיקר במשחקי ווידאו, מתלווה יחד עם רוקט אל תור במסעו לכוכב נידאווליר, בו הם מקווים ליצור כלי נשק עוצמתי שיוכל להרוג את תאנוס.
לאחר שהגמד איטרי נתקע ללא ידית עבור גרזן הקרב "סטורמברייקר", גרוט מקריב לשם כך את ידו.
עם הנשק החדש, השלישייה משתגרת באמצעות הביפרוסט לוואקאנדה ומצטרפת אל הנוקמים בלחימה נגד צבאו של תאנוס.
עם זאת, תאנוס מצליח בסופו של דבר במשימתו והורג חצי מאוכלוסיית העולם.
בין אלו שמוצאים את מותם האקראי, נמצא גם גרוט.
בסרט "הנוקמים: סוף המשחק", שיצא לאקרנים ב-2019, גרוט שב להופיע לצד שאר השומרים, פעם נוספת בדיבובו של דיזל ובגילומו של נוטרי.
לאחר שברוס באנר משתמש באבני האינסוף, חצי מאוכלוסיית העולם שנהרגה בידי תאנוס שבה לחיים.
גרוט מתאחד עם חבריו, ויחד עם שאר הגיבורים הוא נלחם בצבאו של תאנוס.
בסוף הסרט, לאחר שתאנוס מובס והיקום ניצל מהשמדה, השומרים עוזבים את כדור הארץ ויוצאים בחזרה לחלל, יחד עם תור.
בסרט "תור: אהבה ורעם" הופיע גרוט להופעה קצרה לצד שאר "שומרי הגלקסיה".
בסרט "שומרי הגלקסיה: חלק 3" גרוט מופיע שוב, וביחד עם שומרי הגלקסיה עוזר לרפא את רוקט ולהציל את חייו.
בסוף הסרט מתגלה שהוא מצטרף לשומרי הגלקסיה החדשים, בהנהגת רוקט.
מחוז גרודנו (בבלארוסית: Гродзенская вобласць, ברוסית: Гродненская область, בפולנית: Obwód grodzieński) הוא אחד מששת מחוזות בלארוס, שוכן במערב המדינה ובירתו העיר גרודנו.
המחוז משתרע על פני שטח של 25,127 קמ"ר, שהם 12% משטח בלארוס.
המחוז גובל בצפונו בליטא ובמחוז ויטבסק, במזרחו במחוז מינסק בדרומו במחוז ברסט ובמערבו בפולין.
במחוז נמצאים שניים מתוך ארבעת אתרי המורשת העולמית שבבלארוס; טירת מיר וחלק מיער ביאלובייסקה.
שטח המחוז הועבר לשליטת האימפריה הרוסית בעקבות חלוקת פולין בסוף המאה ה-18. לאחר מלחמת העולם הראשונה הוא היה חלק מפולין ובעקבות הסכם ריבנטרופ–מולוטוב סופח לברית המועצות.
המחוז מחולק ל-17 ראיון-ים, 194 מועצות כפריות (סלסובייט), 12 ערים, שש רשויות מקומיות ו-21 יישובים עירוניים.
גרוזאוריים (שם מדעי: Gerrhosauridae) היא משפחה של קשקשאים מתת-סדרת הלטאות החיים ביבשת אפריקה וכן באי מדגסקר והם קרוביהם הרחוקים של החומטיים.
הם בעלי מספר משתנה של רגליים מ־4 עד ל־2 ולחלקם אין בכלל רגליים הם בעלי קשקשים עבים אך לא בהכרח קוצניים.
הראש עבה ביותר עם צוואר קצר, הלסתות רחבות והם אוכלי כל הניזונים מהחי והצומח.
אורכם משתנה מאורך של 15 ל־70 ס"מ והזנב בדרך כלל ארוך.
משפחה זו כוללת 38 מינים.
המינים חיים במגוון בתי גידול אפריקנים מחוליות לאתרים סלעיים וסוואנות ואחרים חיים ביערות גשם וגדות נהרות.
סוג גרוזור (Gerrhosaurus) - בו חומט סודני וגרוזור צהוב-גרון
גרווילאה חסונה (שם מדעי: Grevillea robusta) הוא עץ ממשפחת הפרוטאיים, הגדול ביותר בסוגו, גרווילאה.
תפוצתו הטבעית בחוף המזרחי של אוסטרליה.
עץ הגרוויליאה החסונה הוא ירוק-עד, בעל גזע מרכזי, הצומח לגבהים של 5 עד 40 מטרים.
קליפת הגזע היא אפורה כהה ומחורצת.
העלים מנוצים, באורך 10 עד 34 סנטימטרים, ברוחב 9 עד 15 סנטימטרים, בעלי 11 עד 31 עלעלים.
עלים רבים נושרים מעט לפני הפריחה.
הפרחים ערוכים בקבוצות דמויות מברשת, באורך 12 עד 15 סנטימטרים.
לעלי של כל פרח יש גבעול באורך 21 עד 28 מילימטרים.
הפרחים בדרך כלל בגוון צהבהב-כתום, או, לפעמים, אדמדם.
הגרווילאה החסונה תוארה לראשונה באופן רשמי בשנת 1830 על ידי הבוטנאי רוברט בראון, לאחר תיאור על ידי אלן קנינגהם שלא פורסם.
את טיפוס הדגימה אסף על ידי קנינגהם בקצה המזרחי של מפרץ מורטון בשנת 1827. שם המין הלטיני, robusta, משמעותו בלטינית "חזק כמו אלון" או "חסון", ומכאן גם השם בעברית.
הגרווילאה החסונה גדלה באופן טבעי על החוף ועל רכסי הרים בדרום קווינסלנד בניו סאות ' ויילס, עד קצה תפוצתו הדרומי בקופס הארבור.
הוא גדל בתוך יער גשם טרופי וביער טרופי יבש.
כעת הוא נדיר יחסית בסביבתו הטבעית, אבל נטוע באופן נרחב במקומות רבים, כולל באי נורפוק ובאי הלורד האו ליד אוסטרליה.
המין גם התאזרח במקומות נוספים בעולם, כולל בדרום אפריקה, ניו זילנד, הוואי, פולינזיה הצרפתית, ג'מייקה, פלורידה וישראל.
היא נחשבת עשב שוטה בחלקים של ניו סאות' ויילס וויקטוריה, וכמין פולש בהוואי ובדרום אפריקה.
הגרווילאה החסונה הובאה לישראל בימי המנדט הבריטי, בזכות צמיחתה המהירה ועמידותה לתנאי יובש, יחד עם עצים נוספים ממוצא אוסטרלי כגון קליסטמון, אראוקריה וקזוארינה.
בסקר של אגף איכות הסביבה בעיריית כפר סבא, שפורסם בפברואר 2010, תועדו 53 עצי גרווילאה חסונה ברחבי העיר, ביניהם שישה עצים מול בניין העירייה, שניטעו בשנת 1936.
שדרת הגרווילאת החסונות והתמרים לאורך כביש 652, בין פרדס חנה-כרכור לבנימינה, נחשבת לשדרה הארוכה ביותר בארץ, שעציה אינם עצי אקליפטוס.
לפני תחילת השימוש באלומיניום, היה עץ הגרביליאה החסונה בשימוש נרחב עבור משקופי חלון חיצוניים, בזכות עמידותו בפני ריקבון.
כמו כן נעשה בו שימוש בייצור רהיטים, ארונות וגדרות.
בשל הידלדלות אוכלוסייתו, הוגבל היקף כריתתו.
מחוז משנה גרודנו (בבלארוסית: Гродзенскі раён) הוא אחד מ-17 מחוזות משנה המרכיבים את מחוז גרודנו בבלארוס.
מרכזו המנהלי היא העיר גרודנו, בירת המחוז כולו.
העיר עצמה מהווה יחידה מנהלית נפרדת משאר מחוז המשנה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה גרודנו 54,525 בני אדם.
ההרכב האתני של האוכלוסייה במחוז היה: 55.98% בלארוסים, 33.6% פולנים, 7.78% רוסים ו-1.26 אוקראינים.
גרווילוסוכוס (שם מדעי: Gracilisuchus; משמעות שמו: "תנין רזה") הוא סוג של זוחל גדול נכחד מקבוצת ארכוזאוריה שבצורתו דמה מעט לתנינאים אך לא היה קרוב אליהם.
הוא היה קטן יותר מכל תנין חי.
מאובניו נמצאו ב-1972 בארגנטינה ותוארו ביד החוקר אלפרד רומר.
יצור זה לא היה תנין והיה בעל קרבה לארכוזאורים קדומים כמו הנונדסוכוס או הרבואלטוזאורוס.
הוא היה אחד מהקטנים שבהם עם גולגולת באורך של 9 ס"מ בלבד ואורך הגוף כולו לא עלה על 30 ס"מ יחד עם הזנב.
משקלו הגיע לקילו וחצי בלבד.
הוא היה יצור יבשתי מראשוני הארכוזאורים דמויי-התנין ורגליו הדקות עזרו לו לנוע במהירות.
ייתכן שיכל להזדקף על שתיים בדומה לאאופרקריה.
גרודק (בפולנית: Gródek; בבלארוסית: Гарадок, הרדוק) הוא כפר במחוז ביאליסטוק, בפרובינציית פודלסיה, בצפון מזרח פולין, קרוב לגבול בלארוס.
זהו מושב הגמינה (מחוז מנהלי) הנקראת "גמינת גרודק".
הכפר שוכן כ-33 ק"מ מזרחית לבירה האזורית ביאליסטוק.
במאה ה-15 הוקמה בגרודק טירה של משפחת האצולה חודקייביץ (Chodkiewicz).
בסוף מאה זו הקימה משפחת חודקייביץ מנזר אורתודוקסי בכפר.
בשנת 1563 קיבלה גרודק מעמד של עיר.
מעמד זה נשלל ממנה ב-1897.
הכפר היא מקום משכנה של קהילה (parish) וכנסייה אורתודוקסית בשם "כנסיית הלידה של מריה הקדושה", וכן של הכנסייה הקתולית "לבו הקדוש של ישו".
בגרודק מתקיימים מספר אירועי תרבות של המיעוט הבלארוסי, בהם פסטיבל מוזיקת רוק המתקיים משנת 1990.
הנהר סופראשל , יובל של הנהר נרב, חוצה את הכפר.
טרם השואה חיו בגרודק כ-1,500 יהודים, שהיוו כ-75% מסך תושבי הכפר.
רובם עבדו במסחר ומלאכה, ומעטים היו מורים ורופאים.
יהודי הכפר קיימו פעילות פוליטית, הפעילו מוסדות חינוך יהודיים ביידיש ובעברית, וכן קיימו תנועות נוער יהודיות, ציוניות ואחרות.
בכפר היו לפחות שבעה בתי כנסת עשויים מעץ.
ב-12 בספטמבר 1939 כבשו הגרמנים את גרודק.
הכפר היה בשטח פולין שבהסכם ריבנטרופ–מולוטוב נקבע שישתייך לברית המועצות, והכפר הועבר באותו חודש לשליטת ברית המועצות.
הסובייטים הלאימו את הכלכלה בכפר.
ביוני 1941, ב"מבצע ברברוסה", כבשו הגרמנים שוב את גרודק.
הם החלו לפגוע ביהודי המקום וחייבו את היהודים בתשלומי כופר ובעבודות כפייה.
באוגוסט 1941 הוקם בגרודק גטו ובנובמבר 1942 חוסל.
תושביו הועברו לביאליסטוק ולאחר כשלושה שבועות גורשו כמעט כולם למחנה ההשמדה טרבלינקה.
מועדון הכדורסל "גרודנו -93" (Баскетбольный клуб «Гродно-93») הוא מועדון כדורסל בלארוסי, שנוסד בשנת 1993 ומשתתף באליפות הכדורסל הבלארוסית.
המועדון זכה 8 פעמים באליפות בלארוס, 7 פעמים בגביע המדינה והשתתף גם בשלב הבתים של גביע קוראץ'.
בשנת 1992 השתתפה קבוצת "אוניברסיטט" גרודנו באליפות בלארוס.
באותה עונה סיימה במקום השני.
בעונה שלאחר מכן, 1995/1996, זכתה לראשונה באליפות בלארוס.
בתקופה שבין 1995 ועד 2007 זכה המועדון בשמונה אליפויות בליגה הגדולה במדינה וזכתה בגביע 7 פעמים.
גרוויזאוריה (שם מדעי: Gravisauria) הוא ענף של דינוזאורים גדולים מקבוצת הזאורופודים, הכולל את מרבית מיני הזאורופודים.
הקבוצה התקיימה החל מהיורה התחתון ועד הקרטיקון העליון לפני 66 מיליון שנה מזמננו והיא מבין הקבוצות הרבות שהחלו לשגשג לאחר הכחדת הטריאס, אז התמעטו מאוד מיני הפרוזאורופודים.
מיני הקבוצה הם דינוזאורים כבדים בעלי צוואר ארוך וחוליות רחבות לאורך הצוואר, הגב והזנב, מבנה ששימש להם לתמיכה בעת שניזונו מצמחים.
הראשונים שבבני הקבוצה היו צנועים יחסית בגודלם, כמו הוולקנודון שהגיע לאורך 11 מטר ולמשקל של 3.5 עד 4 טונות.
מינים מאוחרים יותר היו גדולים בהרבה, והגדול מכולם היה הארגנטינוזאורוס ששקל 70 עד 100 טונות והגיע לאורך 36.6 מטרים.
בני הקבוצה כוללים את משפחת הוולקנודוניים ואת בני הקבוצה אאוזאורופודה, הכוללת את מרבית מיני הזאורופודים הגדולים.
סוג ללא מקור ברפזאורוס (Barapasaurus)
גרוויל מיינארד וין היה מהנדס ואיש עסקים בריטי, שגויס על ידי ה-MI6 בשל נסיעותיו התכופות למזרח אירופה.
הוא נודע כמי ששימש כשליח להעברת מידע סודי ביותר ללונדון מהסוכן הסובייטי אולג פנקובסקי.
בסופו של דבר נעצרו שניהם על ידי הק.ג.ב.
פנקובסקי הוצא להורג בשנה שלאחר מכן, וין נידון לשמונה שנים בכלא לוביאנקה.
הוא נאבק בבריאות מתדרדרת, ושוחרר בשנת 1964 לאחר שהבריטים ארגנו עסקת חילופי שבויים עם המרגל הסובייטי קונון מולודי.
וין היה מהנדס חשמל, שהוכשר באוניברסיטת נוטינגהאם.
מאוחר יותר הוא עבר לעסקים ונסע לעיתים קרובות דרך מזרח אירופה.
בנובמבר 1960 גויס על ידי ה-MI6, שביקש ממנו לערוך מסע מכירות למוסקבה, שם יצר קשר עם אולג פנקובסקי, קצין בכיר במודיעין הצבאי הסובייטי.
פנקובסקי הציע קודם לכן לרגל עבור המערב.
מאוחר יותר הפך וין למתווך ושליח של פנקובסקי, והבריח מודיעין סובייטי חשאי ביותר ללונדון במסגרת נסיעותיו התכופות לברית המועצות.
פעילויות הריגול של וין ופנקובסקי התגלו בסופו של דבר על ידי הק.ג.ב.
שני הגברים נעצרו באוקטובר 1962, בערך בזמן משבר הטילים בקובה.
פנקובסקי נידון למוות והוצא להורג בשנה שלאחר מכן.
וין נעצר בבודפשט, הונגריה על ידי השירותים החשאיים שלה ב-2 בנובמבר 1962 והוסגר לידי ברית המועצות.
וין הורשע בריגול ב-11 במאי 1963 ונידון לשמונה שנות מאסר.
הוא הוחזק בתנאים קשים בלוביאנקה.
באפריל 1964, על רקע הדאגה הבריטית לבריאותו המידרדרת, שוחרר וין תמורת המרגל הסובייטי קונון מולודי (הידוע גם בשם גורדון לונסדייל).
לאחר שחרורו חזר וין לקריירה העסקית שלו.
וין נאבק בדיכאון ובאלכוהוליזם בעקבות המאסר ומת מסרטן הגרון בבית החולים קרומוול בלונדון ב-28 בפברואר 1990, כשהוא בן 70.
במשך חייו כתב וין שני ספרים על עבודתו עבור המודיעין הבריטי: האיש ממוסקבה (1967) והאיש מאודסה (1981).
בספרים אלה טען כי גויס על ידי ה-MI5 כבר במלחמת העולם השנייה, הרבה לפני עבודתו עם פנקובסקי.
עם זאת, היסטוריונים מטילים ספק בתיאור זה.
מחברי הספר "המרגל שהציל את העולם" כתבו: "הוא [וין] לא היה בעל ניסיון או הכשרה קודמת." אחרים ערכו הערכות דומות, וקבעו כי וין היה אזרח בעת גיוסו ל-MI6 בשנת 1960.
וין גולם על ידי דייוויד קלדר בסדרת הטלוויזיה של ה-BBC Wynne and Penkovsky משנת 1985.
הוא גולם על ידי פיטר לינדפורד בדוקו-דרמה של ה-BBC "סודות הגרעין".
בקולנוע הוא גולם על ידי בנדיקט קמברבאץ' בסרט "השליח האנגלי", שהוקרן לראשונה בינואר 2020.
גרוזור צהוב-גרון (שם מדעי: Gerrhosaurus flavigularis) הוא מין של לטאה ממשפחת הגרוזאוריים החיה באפריקה שמדרום לסהרה.
המין תואר לראשונה בידי החוקר הגרמני ארנד פרידריך אוגוסט ויגמן (Arend Friedrich August Wiegmann) בשנת 1828. פירוש השם flavigularis בלטינית הוא צהוב-גרון.
אורכה של הלטאה עד 45 סנטימטרים ואת רובו מהווה הזנב הארוך.
הצבע של הבוגרים משתנה ונע בין ירוק בהיר, חום ירקרק, אדום וצהוב בעונת הרבייה.
ללטאה הבוגרת גרון בצבע צהוב וזה מקור שמה.
הצעירים בעלי פסים צהובים לאורך גופם.
הלטאה ניזונה מחסרי חוליות קטנים כמו חרקים, עכבישאים, מרבי-רגל, נדלים, שבלולי יבשה ותולעים.
הטורפים של הלטאה כוללים נחשים, יונקים טורפים ועופות דורסים.
להגנה מטורפים הלטאה מסתתרת מתחת לסלעים.
הלטאה חיה באפריקה הדרומית ואפריקה המזרחית במדינות בוטסואנה, אתיופיה, קניה, מלאווי, מוזמביק, נמיביה, סומליה, סודאן, אסוואטיני, טנזניה, זימבבואה, זמביה ודרום אפריקה.
בית הגידול של הלטאה כולל ערבות עשב וסוואנות.
גרוט הוא שמן של שתי דמויות בדיוניות בזיכיון היקום הקולנועי של מארוול (MCU), המבוססות על דמות בעלת אותו שם במארוול קומיקס.
הדמויות דובבו על ידי וין דיזל וגולמו בלכידת תנועה על ידי כריסטיאן גודלבסקי, שון גאן, ג'יימס גאן, טרי נוטארי ואוסטין פרימן.
הדמויות מתוארות כדמוי אדם-דמוי עץ, כאשר גרוט I הוא שותפו של רוקט, ואילו גרוט II הוא בנו המאומץ.
גרוט I הופך לחבר בשומרי הגלקסיה ומקריב את עצמו במטרה להציל את חבריו במהלך הקרב נגד רונאן המאשים.
רוקט ושאר השומרים מגדלים את בנו, גרוט II.
הוא השתתף בעימות נגד אגו וכנגד תאנוס, לאחר מכן נפל קורבן להתפוררות.
גרוט II מוחזר לחיים על ידי הנוקמים ומשתתף בקרב האחרון כנגד תאנוס לפני שהוא עוזב בחזרה לחלל יחד עם שאר השומרים.
לאחר שהשומרים הביסו את הוד התפתחותו, גרוט II ממשיך לשרת בקבוצה, עכשיו תחת פיקודו של רוקט.
נכון לשנת 2023 הופיע גרוט I רק ב"שומרי הגלקסיה" ואילו גרוט II הופיע ב"שומרי הגלקסיה: חלק 2", "הנוקמים: מלחמת האינסוף", "הנוקמים: סוף המשחק", "תור: אהבה ורעם", "שומרי הגלקסיה: חלק 3", "שומרי הגלקסיה בספיישל חג המולד" ו"אני גרוט".
גרוט, דמוי אדם-דמוי עץ רגיש, חובר לרוקט ראקון.
בשנת 2014, בכוכב הלכת זאנדאר, הם מבחינים בפיטר קוויל נלחם בגאמורה על החזקת אבן הכוח.
גרוט ורוקט מתערבים בקרב, כשהם מנסים ללכוד את קוויל תמורת הפרס המוצע על ראשו.
הארבעה נעצרים על ידי חיל נובה ונשלחים לקילן, כלא חלל.
רוקט מתכנן תוכנית הימלטות סבוכה, הכוללת לקיחת סוללה ממכשיר שנמצא גבוה על הקיר כשלב אחרון בשל החיבור שלה לאזעקה.
אבל גרוט, שהתכוון לעזור בתמימות, מתארך לגובה רב ולוקח את סוללת המכשיר, מפעיל את האזעקה, ומאלץ את השאר להאיץ את שלבי התוכנית.
הם בורחים יחד עם האסיר דראקס, והחמישה הופכים לשומרי הגלקסיה.
הם נוסעים לראשומקום על מנת למכור את אבן הכוח, שם רוקט ודראקס מנהלים ויכוח סוער וכתוצאה מכך נוצר קרב בין דראקס וגרוט.
לאחר שדראקס השיכור קורא לרונאן, האויב החזק שלו, להתעמת איתו, רונאן מגיע, מכה את דראקס בקלות, רוכש את אבן הכוח, ומשליך את דראקס לתוך מכל של נוזל עמוד השדרה מפעולות הכרייה בראשומקום.
גרוט מציל את דראקס מטביעה, ובעוד רוקט רוצה לברוח, גרוט וההתנצלות של דראקס משכנעים אותו לעזור להציל את זאנדאר מהתקפה של רונאן.
כשגרוט והשומרים נלחמים ברונאן המאשים על סיפון "האסטר השחור", רוקט מרסק ספינת בוזזים דרך חדר הבקרה של האסטר השחור, וגורם לו להתרסק על זאנדאר.
לפני הפגיעה, גרוט מקריב את עצמו כדי להגן על רוקט והאחרים על ידי הארכת גופו ליצירת פקעת, וסופג את הפגיעה.
בזאנדאר, יתר השומרים מחזירים לעצמם את השליטה באבן הכוח ומשמידים את רונאן.
רוקט שותל ענף שנלקח מגופו המפוזר של גרוט.
הענף גדל לתינוק מהזן של גרוט, שרוקט מכנה אותו גרוט לזכר אביו הביולוגי.
לאחר מות אביו, גרוט II (המכונה בפשטות גרוט), גדל משתיל ענף בעציץ, ורוקט מגדל אותו כבנו על ספינתו של פיטר קוויל כחבר בשומרי הגלקסיה.
גרוט מפתח אהבה למוזיקה ולריקוד.
כעבור זמן מה, גרוט מתקשה לעשות את צעדיו הראשונים כשהעציץ שלו נסדק.
חודשיים לאחר מכן, שומרי הגלקסיה נשכרים על ידי הריבוניים להגן על סוללות יקרות ערך מפני מפלצת בין-ממדית.
גרוט מתלווה אליהם, אבל במקום להילחם במפלצת, הוא בוחר להילחם בזוחלים דמויי חולדה.
כאשר אגו אביו של קוויל מתגלה בפני השומרים, הם מתפצלים וקוויל, גאמורה ודראקס הולכים עם אגו לכוכב שלו בעוד רוקט וגרוט נשארים מאחור כדי להשגיח על נביולה ולתקן את הספינה.
הבוזזים מגיעים בחיפוש אחר קוויל, ולאחר קרב, לוכדים את רוקט וגרוט ומשחררים את נביולה.
הבוזזים מורדים במנהיג שלהם, יונדו, ומתעללים בגרוט.
לאחר שהבוזזים נרדמים, יונדו ורוקט מתכננים את הבריחה שלהם, וגרוט מנסה למצוא את סנפיר הראש של יונדו.
לבסוף, גרוט הורג את הבוזז שעינה אותו והחבורה הורסת את רוב הספינה של הבוזזים מלבד חלק אחד, שבו הם נוסעים לכוכב של אגו.
הם לומדים שאגו הוא כוכב לכת מרושע שמטרתו להשתלט על היקום.
קוויל מעסיק את אגו בלחימה בעזרת הכוחות השמימיים החדשים שלו עד שרוקט מצליח להרכיב פצצה, אותה גרוט מניח במוחו של אגו.
גרוט נתקל במין החייזרי גראנדי, שמאמינים שהוא הגיבור שלהם לאחר שגרוט נפח עלה.
כאשר גרוט חוזר עם עלים נוספים שאסף, הוא דורך בטעות על הגראנדים.
בנוסף, הוא פוגש באיוואה, חייזר משנה צורה שמתחזה לו בתחרות ריקוד, אבל גרוט הורג אותו באמצעות פתיחת מנעול האוויר.
כעבור זמן מה, גרוט עושה אמבטיה ומשתמש בעלים שלו כדי ליצור "תחפושות" מרובות, ופושט את נוצותיו של יצור סנאי-ציפור שלעג לו.
בייבי גרוט אוסף ציוד כדי לצייר ציור של שומרי הגלקסיה; אותו הוא מראה לרוקט, אותו הוא מציל מפיצוץ.
בשנת 2018, גרוט (נער מבוגר ומכור למשחקי וידאו) ושאר השומרים מגיבים לקריאת מצוקה ובסופו של דבר מצילים את תור שצף בחלל בהריסות של ה"סטייטסמן".
תור מספר להם על התוכנית של תאנוס להשיג את אבני האינסוף, והשומרים מתפצלים, כשרוקט וגרוט מתלווים לתור לנידאווליר כדי ליצור נשק חדש.
הם מוצאים את נידאווליר נטושה ופוגשים את המלך הגמדים איטרי.
הארבעה עובדים ביחד כדי ליצור את סטורמברייקר, גרזן רב עוצמה שמעניק לתור שליטה על הביפרוסט.
תור קרוב למות מהמאמץ של יצירת הנשק, וגרוט משתמש בזרוע שלו כידית כדי לסיים את תהליך ייצור הגרזן ולרפא את תור.
תור מעביר את עצמו, רוקט וגרוט דרך הביפרוסט לואקאנדה בכדור הארץ כדי לעזור לנוקמים ולצבא ואקאנדה בקרב נגד הפולשים.
תאנוס מפעיל את כפפת האינסוף, נוקש באצבעותיו ושולח עצמו משם.
רוקט צופה חסר אונים בגרוט מתפורר לאבק לצד מחצית מכל היצורים החיים ביקום.
גרוט אמר "אני גרוט" אחרון, שהבמאי ג'יימס גאן חשף שמשמעותו "...אבא?" כשהביט אל רוקט לעזרה.
גרוט ושאר השומרים, מלווים בתור, חוזרים לחלל.
בשנת 2024, באינדיגאר, לצוות נודע על קריאות מצוקה כאשר אלים נהרגו, והם נפרדו מתור כדי לענות לקריאות מצוקה שונות ברחבי הגלקסיה.
בשנת 2025, השומרים רוכשים את ראשומקום ואליהם מצטרפת קוסמו כלבת החלל.
גרוט, עכשיו חסון, עוזר לבנות מחדש את ראשומקום לאחר ההתקפה שהמקום עבר.
מאוחר יותר באותה שנה, הוא לוקח חלק בחגיגות חג המולד של מנטיס עבור קוויל.
רוקט וקוסמו מלבישים אותו כדי לשקף עץ חג המולד אבל הוא מוריד את זרועותיו ומתסכל אותם.
בשנת 2026, לאחר שראשומקום נבנתה מחדש, גרוט נלחם באדם וורלוק לאחר שהלה תקף אותם במטרה להשיג את רוקט.
לאחר שרוקט נפצע, גרוט מצטרף לשומרים בספינה החדשה שלהם על מנת למצוא משאבים להצלת רוקט.
הספינה שלהם נעצרת על ידי בוזזים וגאמורה חלופית מצטרפת אליהם ולוקחת אותם לאורגוקורפ.
הוא נשאר עם רוקט על הספינה לפני שהוטל עליו לאסוף את הצוות.
לאחר מכן הם נוסעים לדמוי ארץ ולצד קוויל, מתעמת עם הוד התפתחותו, לפני שהם משתתפים במאבק עם אנשיו.
הוא וקוויל בורחים ונאספים על ידי גאמורה, שם הוא עד לגסיסתו של רוקט, לפני שהוא מונשם על ידי קוויל.
לאחר מכן הם מתאחדים עם נביולה, מנטיס ודראקס ועוזרים לשחרר את השבויים של הוד התפתחותו.
הצוות חוזר לספינה ועוזר לרוקט להביס את הוד התפתחותו לפני שהם נמלטים לראשומקום.
קוויל מכנס פגישה ומעניק לרוקט את תואר הקפטן, בזמן שרוב הצוות עוזב.
לפני שקוויל ומנטיס עוזבים, גרוט אומר "אני אוהב אתכם".
גרוט נשאר בצוות עם רוקט, קוסמו וקראגלין, בעוד וורלוק ופילא-וול מצטרפים לצוות.
גרוט גדל עוד יותר, נעשה מאסיבי, ומלווה את הצוות לקירלור.
השם "גרוט" נגזר מהמילה groot (בהולנדית), שפירושה גדול או אדיר ממדים, ומתייחסת לקומתו וליכולתו לשנות את גודלו.
וין דיזל דיבב את גרוט, וכריסטיאן גודלבסקי, שון גאן, ג'יימס גאן, טרי נוטארי ואוסטין פרימן גילמו אותו בלכידת תנועה.
ג'ייקוב סטולוורת'י מהאינדיפנדנט שיבח את הדמות, בטענה שגרוט היה "אחד הדברים הטובים ביותר בסרט הראשון של שומרי הגלקסיה, והחברות שלו עם רוקט ראקון [הייתה] גולת הכותרת".
עם זאת, סטולוורת'י מתח ביקורת על תיאור הדמות כתינוק מאוחר יותר הדמות אותה תיאר כ"יותר מעצבנת".
פיטר בראדשו מהגרדיאן, בינתיים, שיבח את הדמות, והשווה את גרוט ל"יצור טולקיאני ענק".
בשנת 2015, מגזין אמפייר דרג את גרוט כדמות הקולנוע ה-89 הגדולה בכל הזמנים.
שנהסרטפרסקטגוריהתוצאההערות שוליים2015שומרי הגלקסיהפרסי הסרטים והטלוויזיה של MTVהצמד הטוב ביותר (עם בראדלי קופר)
גרווה אין קיאנטי (באיטלקית: Greve in Chianti) היא עיירה איטלקית במחוז טוסקנה, בנפת פירנצה.
העיירה היא חלק מאזור היין של טוסקנה הנקרא אזור הקיאנטי, על-שם היין הנקרא כך.
מספר תושבי העיירה עומד על 13,345. העיירה נקראת בפי רבים "מלכת הקיאנטי" ו"בירת חבל קיאנטי".
העיירה ממוקמת על גבעות טוסקנה, בגובה ממוצע של 236 מטר מעל לפני הים.
היא מרוחקת כ-60 קילומטר בקו אווירי מחוף הים הטירני, המצוי ממערב לה.
חוף הים האגאי מצד מזרח מרוחק יותר.
היא ממוקמת על כביש הנקרא "דרך הקיאנטי", מעט פחות מאמצע המרחק בין פירנצה לסיינה.
המרחק לבירת הנפה פירנצה הוא מעט פחות מארבעים קילומטר.
החלק הראשון של שם העיירה "גרווה", נגזר מנהר קטן בשם זה, באיטלקית "Fiume Greve", הזורם בסמוך, בתוך עמק הנקרא גם הוא עמק נהר הגרווה.
היישובים הקרובים לגרווה אין קיאנטי קרבה גאוגרפית הם מונטפיאורלה (montefioralle) ו-ויוטיליאנו (Vitigliano).
גרווה אין קיאנטי ממוקמת באיטליה הנחשבת למדינה ים תיכונית, אך המרחק מן הים והימצאותה במרכז איטליה מכתיבים חורפים ממושכים וקרים, אם כי לא באופן קיצוני, וקייצים קצרים יחסית, אך חמים.
הטמפרטורות בחורף יורדות מעט מתחת לאפס, ל 1- C° ופעמים מעטות עד ל 6- C°.
בקיץ מטפסות הטמפרטורות לשלושים מעלות צלזיוס, ולעיתים נדירות גם ל-34 מעלות ויותר.
אקלים זה הוא המאפשר ביחד עם הגבעות המתונות של טוסקנה וטיב האדמה, את גידול הגפנים המתאימים ליין טוב.
גרווה אין קיאנטי הוא מקום קטן, ולא היה קיים כישוב בעת העתיקה.
אבל, באזור הקרוב הוקמו מושבות יווניות כבר במאה התשיעית לפני הספירה.
האטרוסקים ירשו את היוונים במאה השמינית לפני הספירה והקימו מאוחר יותר ברית חזקה של 12 ערים.
הרומאים החלו במסע כיבוש שלהם באזור במאה השלישית לפני הספירה, אך ייסדו מושבות ראשונות באזור רק במאה הראשונה לפני הספירה.
שלטון הרומאים נמשך מאות שנים, ומאוחר יותר התקיים שלטון מתחלף של דוכסויות מקומיות, שבתורן הוחלפו בשליטה של מלכויות וקיסרויות אירופאיות.
ראשיתה של גרווה אין קיאנטי כיישוב החל במאה ה-11 לספירה, כאשר הוקם במקום מנזר פרנציסקני, שלידו הוקם גם בית חולים, אשר ריכז סביבו קהילה קטנה של תושבים שהתיישבו במקום.
המתיישבים הקימו שוק למכירת תוצרת, שהפך לנקודת משיכה לחקלאי ותושבי כל האזור, הודות למיקום המרכזי והנגיש של המקום.
כנסיות הוקמו לשירות התושבים וכך נוצר היישוב.
ייצור יין החל מאוחר יותר במאה ה-14, תחת שלטונה של פירנצה.
במאה ה-18 גברה מאד חשיבותה של גרווה כאתר מסחרי של האזור כולו.
בשנת 1861 גרווה אין קיאנטי הפכה לחלק מממלכת איטליה המאוחדת, תחת מלכותו של מלך איטליה ויטוריו אמנואלה השני.
פיאצה מטיאוטי - כיכר פיאצה מטיאוטי היא לב ליבה של העיירה, הן מבחינה גאוגרפית והן במובן של פעילויות.
לכיכר צורת משולש, וסביבה לוג'ה - שהיא מעין פרוזדור מקורה שבצד הרחוק מהכיכר יש חנויות, בתי קפה, ומקומות לשתיית יין, ואילו הצד הקרוב לכיכר פתוח ומקושט בקשתות.
במרכז הכיכר ניצב פסל ברונזה גדול של ג'ובאני דה וראצאנו ( באיטלקית Giovanni Verrazzano), מגלה עולם שנולד בקרבת מקום.
לא מזמן חגגו 500 שנה לכך שוראצאנו גילה את החופים המזרחיים של ארצות הברית, לרבות מפרץ ניו יורק.
על הכיכר משקיפה כנסיית הצלב הקדוש.
מוזיאון היין - במוזיאון הקטן ניתן למצוא תמונות, טקסטים, ומוצגים המתארים את תולדות ההתפתחות והייצור של יין הקיאנטי.
מוזיאון לאומנות קודש - כאן מוצגות יצירות אומנות, ציורים ופסלים שנושאם אירועים ודמויות מהברית החדשה והישנה.
כל היצירות במוזיאון נוצרו בין המאה הארבע עשרה, למאה התשע עשרה, ובנוסף כלולים בתצוגה גם מוצגים ארכאולוגיים מהאזור.
מרתפי טעימת יין - בעיירה מקומות ומרתפים רבים לטעימות יין.
בחלק מאתרי הטעימות נוהגים בשיטות טעימה מסורתית, בה מנהל הטעימות מציג יינות מסוימים.
במרתפי טעימה אחרים, הטועמים בוחרים בעצמם את היינות הרצויים.
כנסיות - בעיירה יש מספר רב של כנסיות, במגוון סגנונות של בנייה ושל אומנות דתית.
טירת וראצאנו - הטירה היא בעצם אחוזה גדולה, הממוקמת במרחק של פחות משישה ק"מ מגרווה אין קיאנטי, על ראש גבעה ירוקה, המוקפת כרמים.
כאן נולד מגלה העולם ג'ובאני דה וראצאנו, אם כי מחקרים מאוחרים טוענים, כי ייתכן שנולד במקום אחר.
בעבר האחוזה הייתה משפחתית, אך כיום היא אתר של תיירות חקלאית - אגרותיירות (Agrotourism), המציע ביקורים, סיורים, תצפיות על האזור, טעימות יין וגם חדרי לינה.
- כפר בראשה של גבעה, עם תצפית נופית יפה על הסביבה.
יש בו מנזר עתיק וסמטאות ציוריות.
הכפר מרוחק כ-2 ק"מ בלבד מגרווה אין קיאנטי, ומופיע ברשימת הכפרים ההיסטוריים היפים ביותר באיטליה .
תחבורה ציבורית: קווי אוטובוס סדירים מגיעים לגרווה אין קיאנטי מהערים הראשיות באזור, מפירנצה ומסיינה.
אין רכבות המגיעות לעיירה ואין גם רכבות ברוב אזור הקיאנטי, פרט לערים הגדולות.
תעופה: נמל התעופה הקרוב ביותר הוא נמל התעופה פירנצה בסמוך ליישוב פרטולה (Peretola), על שם הקרטוגרף ומגלה הארצות אמריגו וספוצ'י.
השדה נמצא בסמוך לפירנצה, במרחק של קרוב ל-40 ק"מ מגרווה אין קיאנטי.
כבישים: לגרווה מגיע מצד מזרח כביש אזורי מספר SP16. הדרך הנוחה ביותר להגיע לעיירה מכיוון הערים הראשיות פירנצה וסיינה, הנה באמצעות כביש אזורי מספר SR222, הנקרא גם "דרך הקיאנטי".
הגרון הוא הפרוזדור לכניסת חמצן לריאות ומזון למערכת העיכול.
הגרון הוא הפתח היחיד בגוף שדרכו מתקבלים חומרים חיוניים.
עקב זאת, עשויים לעבור דרכו לתוך הגוף גם מיקרואורגניזמים העלולים לגרום נזק לבריאות.
לכן קיימים "שומרים" העומדים על המשמר בפה ובלוע.
בפה נמצא הרוק, המכיל מוצין , שהוא ריר שלוכד מיקרואורגניזמים; ברוק מצויים גם ליזוזומים שמפרקים חיידקים ואימונוגלובולינים, חלבונים שמתפקדים כנוגדנים שמסייעים למערכת החיסון לחסל גורמים מזיקים.
משני צידי הלוע נמצאים שני קשרי לימפה, בלוטות לימפה גדולות המכונות "שקדים", אשר מהוות חלק בלתי נפרד ממערכת הלימפה ומערכת החיסון; תפקידם הוא ללכוד ולחסל חיידקים ונגיפים.
בתוך לוע האף (נזופרינקס) מצוי פוליפ הקרוי אדנואיד (Adenoid), שגם הוא קשור למערכת החיסון.
עקב העמידה המתמדת בפני זיהומים, עלולים השומרים עצמם להזדהם, להתלקח ולהתנפח למצב הידוע בשם דלקת גרון או דלקת הלוע (Acute Laryngitis).
סרטן הגרון כולל סוגים שונים של סרטן, כולל סרטן הלוע (pharyngeal cancer) וסרטן הגרון (laryngeal cancer).
סרטן זה מתפתח בדרך כלל בתאים המצפים את הגרון והוא יכול להופיע בכל אחד מחלקי הגרון.
גרון עמוק הוא השם שניתן למקור הסודי של עיתונאי הוושינגטון פוסט בוב וודוורד וקארל ברנסטין אשר עזר להם לחשוף את פרשת ווטרגייט.
על פי וודוורד, "גרון עמוק" מעולם לא נתן להם מידע ספציפי, אלא אישר מידע ממקורות אחרים ונתן לו כיווני חקירה.
השם ניתן למקור בעקבות הסרט הפורנוגרפי גרון עמוק שהיה פופולרי באותו הזמן.
קיומו של "גרון עמוק" פורסם לראשונה בספרם של וודוורד וברנסטיין "כל אנשי הנשיא" (שעובד לסרט מצליח ב-1976).
על פי הספר, "גרון עמוק" חשש מאוד מחשיפתו, ומשום כך הפסיק לספק מידע בטלפון פן יוקלט, והחל להיפגש עם וודוורד וברנסטיין בשעות לילה בחניונים בוושינגטון.
אם וודוורד רצה בפגישה הוא הציב עציץ בחלון דירתו, ואם "גרון עמוק" רצה בפגישה הוא דאג שהמספר 20 בתחתית העמוד בגיליון העיתון שהגיע לוודוורד יסומן בעיגול.
זהותו של "גרון עמוק" נשמרה עד לשנת 2005 בסוד והייתה ידועה רק לוודוורד, לברנסטיין ולעורך וושינגטון פוסט דאז בן בראדלי והייתה לסמל עמידה בהתחייבות עיתונאית לשמירה על חיסיון של מקורות, גם שנים ארוכות לאחר ההדלפה.
וודוורד הבטיח מספר רב של פעמים שזהותו של המקור תישמר בסוד עד מותו של המקור, או עד שירשה לגלות את זהותו.
וודוורד הכחיש טענות ש"גרון עמוק" הוא דמות פיקטיבית, וטען שאכן היה אדם אחד בממשל ניקסון שהיה המקור.
אז היה ידוע רק שמדובר בגבר.
שם שהיה פופולרי בבורסת השמות הוא אלכסנדר הייג, אך גם הוא וגם וודוורד הכחישו שהוא המקור.
ב־31 במאי 2005 פרסם המגזין "ואניטי פייר" כי מארק פלט, ששימש כמשנה לראש האף בי איי, הוא "גרון עמוק".
וודוורד וברנסטיין המופתעים סירבו בתחילה לאשר את הידיעה בנימוק שהתחייבו לשמור את זהות המקור בסוד עד יום מותו, אך מאוחר יותר באותו יום, לאחר שקיבל את הסכמתם, אישר ה"וושינגטון פוסט" כי פלט היה המקור.
מספר ימים לאחר מכן פרסם וודוורד מאמר, שבו פרט את השתלשלות האירועים שהובילה להיכרותו עם פלט לפני פרשת ווטרגייט.
גרון עמוק הוא סרט קומדיה פורנוגרפי שיצא לאקרנים ב-12 ביוני 1972. הסרט נכתב ובוים על ידי ג'ררד דמיאנו בכיכובה של שחקנית הפורנו לינדה לאבלייס, שקיבלה 1,250 דולר תמורת השתתפותה בסרט.
הסרט זכה להצלחה רבה, והוקרן אף באופן מסחרי בבתי קולנוע.
הסרט נחשב לאחד מהסרטים הראשונים בעידן הפורנו שיק, שבו זכתה הפורנוגרפיה למעמד של תופעה תרבותית חיובית.
לינדה, אישה מתוסכלת מבחינה מינית, מגיעה לביתה ופוגשת במטבח את חברתה הטובה, הלן (דולי שארפ), ואת חברה של הלן, המבצע בה מין אוראלי.
הלן מבקשת מלינדה להדליק לה סיגריה וזו נענית לבקשתה.
לאחר מכן, כששתיהן הולכות לבלות בבריכה ונחות, לינדה מתוודה שמעולם לא חוותה אורגזמה.
הלן מזמינה אותה למסיבת סקס שארגנה ביחד עם חברים.
במהלך המסיבה, לינדה מקיימת מין וגינאלי עם אחד המשתתפים ומתאמצת, ללא הצלחה, לחוות אורגזמה, בעוד שחברתה נהנית מחדירה כפולה ומין אוראלי יחד עם שאר המשתתפים.
הלן, שלמדה מחברתה כי המסיבה לא הועילה לה, מציעה לה לבקר רופא בשם ד"ר יאנג (הארי רימס).
לינדה מבקרת במרפאה של ד"ר יאנג, בה הוא נוהג לשכב עם האחות (קרול קונורס).
לינדה מספרת לרופא בשברון לב על התסכול המיני שלה.
הוא בוחן את איבר מינה של לינדה ורואה שאין לה דגדגן, עובדה המוסיפה לתחושת התסכול שלה.
עד מהרה מגלה הרופא שהדגדגן של לינדה ממוקם בגרונה.
תחילה היא לא מאמינה, אך זה מציע לה לנסות לקיים בו מין אוראלי באמצעות השיטה אותה הוא מכנה "גרון עמוק" (אקט של מין אוראלי באיבר המין הגברי המדמה "בליעה" שלו) והיא מסכימה.
לאחר מספר דקות לינדה חווה סוף סוף אורגזמה, והיא הופכת למאושרת ואופטימית.
דבר זה גורם לה להתאהב בד"ר יאנג ולרצות להינשא לו, והוא לא נענה לבקשתה אך מנחם אותה באמרו שבינתיים, בזמן שהיא מחפשת אהבה אמיתית, הוא יוכל להעסיק אותה אצלו במרפאה כמטפלת והיא תבצע במטופליה את שיטת "גרון עמוק".
בסופו של דבר לינדה אכן מוצאת גבר שיספק אותה ומסכימה להינשא לו.
הסרט האורך כ-61 דקות, מלווה בדיאלוגים ושירים המהולים בהומור והופכים את העלילה לקומית כבסרטי המיינסטרים המוכרים והרגילים שלא מתעשיית הסרטים הכחולים.
כמו כן, הקטעים בהם לינדה חווה אורגזמה מלווים בצלצולי פעמונים ופיצוצים של זיקוקי דינור.
בסוף הסרט נאמר באופן סמלי: "סוף.
שנים אחדות לאחר תחילת הקרנתו של הסרט סיפרה השחקנית הראשית בו, לינדה לאבלייס, כי ההשתתפות בסרט (כמו בסרטי הפורנוגרפיה הקודמים בהם השתתפה) נכפתה עליה על ידי בעלה, שממנו התגרשה בשנת 1973. לדבריה, ניתן לראות בסרט את החבורות שהותיר בעלה על ירכיה.
לאבלייס הפכה למתנגדת חריפה של הפורנוגרפיה ונתנה הרצאות ועדויות בהן היא גינתה את מה שתיארה כשיטות הבזויות הנהוגות בענף זה וסיפרה כיצד הולכה שולל בתעשייה בה לא רצתה מעולם לעסוק.
הסרט "גרון עמוק" מהווה דוגמה קיצונית להשתלבותו של הפשע המאורגן בחברה.
הסרט הופק על ידי לואיס פראינו, שקיבל את הכסף להפקתו מבני משפחתו החברים במאפיה.
עלות ההפקה הייתה 22 אלף דולר בלבד.
אף שהמימון להפקת הסרט הגיע מהמאפיה, זכה הסרט לפרסום רב באמצעי התקשורת, ורבים אינם רואים פסול בצפייה בו.
השפעתו של הסרט על התרבות האמריקאית ניכרת בכינוי "גרון עמוק" שניתן למקור המידע של העיתונאים בוב וודוורד וקארל ברנסטין בפרשת ווטרגייט.
סרט ההמשך, "גרון עמוק חלק שני" ("Deep Throat Part II"), זכה להצלחה פחותה יותר.
לאורך השנים, בהשפעת הסרט, צולמה והופצה סדרת סרטים פורנוגרפיים קשים שנקראה בשם "גרון עמוק" - שאינה קשורה לסרט המקורי או לסרט ההמשך.
הסרט הראשון בסדרה זו, "גרון עמוק 2" זכה להצלחה רבה ולאחריו יצאו ארבעה סרטים נוספים (גרון עמוק 3–6).
את סרטים מספר 4–6 בסדרה ביים רון ג'רמי.
גֵּרוֹנְטוֹלוֹגְיָה (Gerontology; בעברית: חֵקֶר הַהִזְדַּקְּנוּת) היא חקר ההיבטים החברתיים, התרבותיים, הפסיכולוגיים, הקוגניטיביים והביולוגיים של ההזדקנות.
המילה נטבעה על ידי איליה מצ'ניקוב ב-1903, מהיוונית γέρων (gérōn), שפירושה "זקן", ו-λογία (-logía), שמשמעותה "לימוד של".
גרונטולוגים כוללים חוקרים ועוסקים בתחומי ביולוגיה, סיעוד, רפואה (תחום הגריאטריה – ענף הרפואה המתמחה בטיפול בזקנים), קרימינולוגיה, רפואת שיניים, עבודה סוציאלית, פיזיותרפיה וריפוי בעיסוק, פסיכולוגיה, פסיכיאטריה, סוציולוגיה, כלכלה, מדעי המדינה, אדריכלות, גאוגרפיה, רוקחות, בריאות הציבור, דיור ואנתרופולוגיה.
הגרונטולוגיה חוקרת את הגורמים הביולוגיים להזדקנות (ביוגרונטולוגיה) ואת התהליכים והמאפיינים הפסיכולוגיים והסוציולוגיים שלה התלויים בתרבות.
הגרונטולוגיה אינה עוסקת במחלות הזקנה ובהיבטים הרפואיים של הזקנה – אלו הן תחומה של הגריאטריה.
בחומר התורשתי שבתאיהם של כל האורגניזמים מתרחשות כל העת מוטציות (פגמים) רבות.
לתא כלים רבים להתמודדות עם המוטציות, ובאנשים בריאים מצליח התא לדכא ולתקן את רובן.
התאוריה המרכזית של ההזדקנות טוענת שבמשך השנים מתרבות ומצטברות המוטציות, עד כי התא אינו מסוגל יותר לעמוד בקצב תיקונן; אז גורמות המוטציות להרס התאים (ולפיכך – הרס הרקמות, כגון העור, העצמות, שריר הלב וכו').
שלל תופעות אלו מתבטא כ"זיקנה".
במקרה ומוטציה פוגעת באונקוגן (גן סרטני), עלולה להתפתח מחלת הסרטן, כפי שאכן קורה בשכיחות גבוהה אצל קשישים.
נושא המעסיק את הביוגרונטולוגיה רבות בשנים האחרונות הוא הטלומרים, קצותיהם של הכרומוזומים ביצורים אאוקריוטים.
הסברה הרווחת – אם כי עדיין שנויה במחלוקת – היא שהטלומרים משמשים מעין "פתיל השהיה", המתקצר עם כל הכפלה של התא עד שהוא מתכלה, דבר המונע הכפלות נוספות של התא ולפיכך – מוות.